
Uzbekin kieli 


Uzbekin kieli ( uzbekki , usbekki, ösbekki on 
Uzbekis tanissa ja sen lähialueilla asuvien uzbekkien 
puhuma turkkilainen kieli. Se on Uzbekistanin 
tasavallan virallinen kieli. 

Levinneisyys ja puhujamäärä 


Neuvostoliiton vuoden 1989 väestönlaskennan mukaan 
maassa oli 16,7 miljoonaa uzbekkia. Heistä 14,1 
miljoonaa asui Uzbekistanissa, 1,2 miljoonaa 
Tadzikistanissa, 550 000 Kirgisiassa, 332 000 

Kazakstanissa , 317 000 Turkmenistanissa ja 127 000 
Venäjällä. Afganistanissa uzbekkeja on noin 1,2 
miljoonaa ja Kiinan Sinkiangin alueella noin 15 000. 
Kaikkiaan uzbekkeja arvioidaan olevan noin 19 
miljoonaa henkeä.I 2 ] 

Huomattava osa uzbekeista puhuu myös venäjää ja 
tadzikkiaJ^ 

Historia ja murteet 


Uzbekki 



[ | Suurin osa väestöstä puhuu 

| | Merkittävä osa väestöstä puhuu 


Oma nimi 0‘zbek (Y36ei<) 

Tiedot 

Alue Keski-Aasia 

Virallinen Uzbekistan 
kieli 

Puhujia 18 500 000 

Sija 53 

Kirjaimisto latinalainen 

Kielitieteellinen luokitus 
Kielikunta turkkilaiset kielet 
Kieliryhmä karlukkilainen 

Kielikoodit 

ISO 639-1 uz 
ISO 639-2 uzn 

ISO 639-3 uzb (http://www-01.sil.org/iso639-3/ 
documentation.asp?id=uzb) 

Ohje 


Uzbekki, tai pikemminkin sen kirjakieli, kuuluu turkkilaisten kielten kaakkoiseen eli karlukkilaiseen 
ryhmään. Sen lähin sukukieli on uiguuri. 1400-luvulla muotoutunut uzbekin puhekieli perustuu 
muinaisuiguurilaisiin, tirgesiläisiin ja karlukkilaisiin murteisiin, joihin on sulautunut kiptsakkilaisia ja 
oguusilaisia aineksia. Kielen kehitykseen ovat vaikuttaneet myös tadzikki ja Horezmin iranilaismurteetJ 4 ^ 

Uzbekin murteiden erikoisuutena on se, että ne kuuluvat turkkilaisten kielten eri ryhmiin. Kirjakielen 
pohjana on varsinkin Taskentin ja Ferganan seuduilla puhuttu karlukkimurre. Kiptsakkimurretta puhutaan 
Uzbekistanin lisäksi Kazakstanissa, Turkmenistanissa, Tadzikistanissa ja Kirgisiassa. Oguusimurteen 
puhujat asuvat Horezmin ja Buharan alueilla, Karakalpakiassa ja Kazakstanissa. Jälkimmäisille kahdelle 
murteelle on ominaista vokaalien [ä], [r], [ö] ja [u] ja niihin liittyvän vokaaliharmonian säilyminen.^ 















































Kirjakieli 


Uzbekeilla on 

vanha ja rikas kirjallinen perinne. Nykyisen kirjakielen edeltäjiä ovat karahanid-uiguuri, 

horezminturkki ja tsagatai, jota kutsutaan myös muinaisuzbekiksi. Sen perustanlaskija oli runoilija Aliser 

Navoi (1441-1501). [bJ 


Kirjakieli perustui vanhastaan arabialaiseen kirjaimistoon, jota uudistettiin 1920-luvun alussa. Vuonna 1930 
siirryttiin Neuvostoliiton turkkilaisten kansojen yhteiseen latinalaiseen kirjaimistoon (ns. uusi kirjaimisto) ja 
vuonna 1939 kyrilliseen aakkostoon, jota oli täydennetty lisämerkeillä y, K,, F ja x,.^ Vuodesta 1992 lähtien 
on vähitellen siirrytty jälleen latinalaiseen kirjaimistoon. 

Seuraavassa taulukossa esitetään vierekkäin kyrillinen ja latinalainen aakkosto sekä kirjainten vastineet 
kansainvälisessä foneettisessa aakkostossa (IPA). 

Neuvostoaikana venäjää käytettiin laajasti Uzbekistanin hallinto- ja sivistyskielenä. Uzbekki sai virallisen 
kielen aseman vuonna 1989. Nykyään se on pääkieli kaikilla yhteiskuntaelämän aloilla, mahdollisesti 
korkeakouluopetusta lukuun ottamatta. Venäjää, tadzikkia, kazakkia, turkmeenia ja maan muita 
vähemmistökieliä käytetään kouluopetuksessa ja muussa kulttuuritoiminnassa^ 7 ^ 

Katso myös 

■ Tsagatain kieli 

■ Turkkilaiset kielet 

■ Uzbekistan 

■ Uzbekit 

Turkkilaiset kielet 

azeri | baskiiri | dolgaani | gagauzi | hakassi | haladzi | jakuutti | karaiimi | karakalpakki | karatsai-balkaari | kaskai 
| kazakki | krimintataari | kumykki | nogai | salaari | soori | tataari | tofa | tsuvassi | turkki | turkmeeni | tuva | 
uiguuri | uzbekki 


Noudettu kohteesta ”https://fi.wikipedia.org/w/index.php?title=Uzbekin_kieli&oldid=18264354” 

